ddrg/super_eurlex huggingface dataset:
Úradný vestník L 006 , 10/01/1979 S. 0023 - 0023

Fínske špeciálne vydanie: Kapitola 2 Zväzok 2 S. 0135

Grécke špeciálne vydanie: Kapitola 02 Zväzok 7 S. 0030

Švédske špeciálne vydanie: Kapitola 2 Zväzok 2 S. 0135

Španielske špeciálne vydanie: Kapitola 02 Zväzok 5 S. 0138

Portugalské špeciálne vydanie Kapitola 02 Zväzok 5 S. 0138



Rozhodnutie Rady z 18. decembra 1978, ktorým sa prijímajú odporúčania Rady pre colnú spoluprácu z 13. júna 1978 týkajúce sa zmien a doplnkov článkov XIV a) a XVI d) dohovoru o nomenklatúre pre klasifikáciu tovarov v colnom sadzobníku (79/6/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 28 a 113, so zreteľom na odporúčanie Komisie, keďže deväť členských krajín je zmluvnými stranami Bruselského dohovoru z 15. decembra 1950 o nomenklatúre pre klasifikáciu tovaru v colných sadzobníkoch; keďže Spoločný colný sadzobník sa zakladá na tejto nomenklatúre; keďže Rada pre colnú spoluprácu môže odporúčať zmluvným stranám zmeny a doplnky k tomuto dohovoru; keďže 13. júna 1978 odporúčala zmeny a doplnky článkov XIV a) a XVI d) tohto dohovoru; keďže v zmysle dohovoru belgické ministerstvo zahraničných vecí oznámilo návrh textu každej odporúčanej zmeny a doplnku všetkým zmluvným stranám a vládam všetkých signatárskych alebo pristupujúcich krajín a tento text sa bude považovať za prijatý, ak do šiestich mesiacov od oznámenia žiadna zo zmluvných strán neoznámi nijaké výhrady; keďže, ak nebola oznámená nijaká výhrada, zmeny a doplnky nadobudnú účinnosť šesť mesiacov po skončení toho obdobia; keďže belgické ministerstvo zahraničných vecí oznámilo text odporúčania z 13. júna 1978 zmluvným stranám 30. júna 1978, aby nadobudol účinnosť od 1. júla 1978; keďže, ak k celému textu alebo jeho časti neboli oznámené nijaké výhrady, odporúčanie sa považuje za prijaté 31. decembra 1978 a nadobudne účinnosť 1. júla 1979; keďže proti nijakej časti odporúčania nemožno vzniesť námietku, ROZHODLA TAKTO: Jediný článok Odporúčanie Rady pre colnú spoluprácu z 13. júna 1978 týkajúce sa článkov XIV a) a XVI d) dohovoru o nomenklatúre pre klasifikáciu tovaru v colnom sadzobníku sa týmto prijíma a bude sa uplatňovať od 1. júla 1979. V Bruseli 18. decembra 1978 Za Radu predseda H.-D. Genscher --------------------------------------------------
Úradný vestník L 149 , 17/06/1980 S. 0041 - 0041

Grécke špeciálne vydanie: Kapitola 12 Zväzok 2 S. 0053

Španielske špeciálne vydanie: Kapitola 12 Zväzok 3 S. 0213

Portugalské špeciálne vydanie Kapitola 12 Zväzok 3 S. 0213



Rozhodnutie Rady z 9. júna 1980, ktorým sa schvaľuje, aby Komisia uzatvorila Medzinárodný dohovor o fyzickej ochrane jadrového materiálu (80/565/Euratom) RADA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 2, so zreteľom na návrh Komisie, keďže Komisia v súlade so smernicami Rady dojednala Medzinárodný dohovor o fyzickej ochrane jadrového materiálu; keďže preto by sa malo schváliť uzatvorenie uvedeného dohovoru Komisiou, ROZHODLA TAKTO: Jediný článok Týmto sa schvaľuje, aby Komisia uzatvorila Medzinárodný dohovor o fyzickej ochrane jadrového materiálu. V Luxemburgu 9. júna 1980 Za Radu predseda F. Pandolfi --------------------------------------------------
Úradný vestník L 275 , 18/10/1980 S. 0013 - 0013

Fínske špeciálne vydanie: Kapitola 3 Zväzok 12 S. 0147

Grécke špeciálne vydanie: Kapitola 11 Zväzok 22 S. 0003

Švédske špeciálne vydanie: Kapitola 3 Zväzok 12 S. 0147

Španielske špeciálne vydanie: Kapitola 03 Zväzok 19 S. 0102

Portugalské špeciálne vydanie Kapitola 03 Zväzok 19 S. 0102



Rozhodnutie Rady zo 14. októbra 1980 o uzavretí dohody o dobrovoľnom obmedzení v sektore ovčieho a kozieho mäsa s Argentínou, Austráliou, Novým Zélandom a Uruguajom (80/982/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 113, so zreteľom na odporúčanie Komisie, keďže Komisia začala rokovania s nečlenskými krajinami, ktoré vyvážajú ovčie a kozie mäso alebo živé ovce a kozy s cieľom dosiahnuť dohody o dobrovoľnom obmedzení ich vývozu do spoločenstva; keďže Komisia uzavrela dohodu s Argentínou, Austráliou, Novým Zélandom a Uruguajom; keďže uvedené dohody umožňujú uviesť vzájomný obchod do súladu so spoločnou organizáciou trhu v príslušných sektoroch, ROZHODLA TAKTO: Článok 1 1. Týmto sa v mene Európskeho hospodárskeho spoločenstva schvaľujú dohody vo forme výmeny listov o obchode s ovčím a kozím mäsom s týmito krajinami: - Argentína, - Austrália, - Nový Zéland, - Uruguaj. 2. Znenie dohôd je priložené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody uvedenej v článku 1 tak, aby zaväzovala spoločenstvo. V Luxemburgu 14. októbra 1980 Za Radu predseda C. Ney --------------------------------------------------
Úradný vestník L 207 , 09/08/1980 S. 0037 - 0037

Fínske špeciálne vydanie: Kapitola 3 Zväzok 12 S. 0085

Grécke špeciálne vydanie: Kapitola 03 Zväzok 30 S. 0071

Švédske špeciálne vydanie: Kapitola 3 Zväzok 12 S. 0085

Španielske špeciálne vydanie: Kapitola 03 Zväzok 18 S. 0287

Portugalské špeciálne vydanie Kapitola 03 Zväzok 18 S. 0287



Rozhodnutie Komisie zo 17. júla 1980 o schválení nezmazateľného označovania predpísaných údajov na obaloch obilného osiva (80/755/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/402/EHS zo 14. júna 1966 o obchodovaní s obilným osivom [1], naposledy zmenenú a doplnenú smernicou 79/692/EHS [2] a najmä na poslednú vetu jej článku 10 ods. 1 písm. a), keďže obilné osivo sa nemôže bežne uvádzať na trh bez toho, aby bolo na obaloch označené úradnou etiketou v súlade s ustanoveniami podľa smernice 66/402/EHS; keďže sa podľa týchto ustanovení môže schváliť nezmazateľné označenie predpísaných údajov na obale na základe vzoru stanoveného pre etiketu; keďže by sa také schválenie malo udeliť za určitých predpokladov, ktoré zabezpečia, aby zodpovednosť niesol overovací úrad; keďže opatrenia uvedené v tomto rozhodnutí sú v súlade so stanoviskom Stáleho výboru pre poľnohospodárske, záhradnícke a lesnícke osivo a sadivo, PRIJALA TOTO ROZHODNUTIE: Článok 1 1. Členské štáty sú na základe podmienok stanovených v odseku 2 oprávnené zabezpečiť umiestnenie predpísaných údajov pod úradným dohľadom na obaloch obilného osiva kategórií "základné osivo" a "certifikované osivo" všetkých druhov. 2. Nasledujúce podmienky platia vzhľadom na oprávnenie poskytnuté v odseku 1: a) predpísané údaje sa vytlačia alebo napečiatkujú nezmazateľne na obale; b) rozloženie a farba tlače alebo pečiatky je v súlade so vzorom pre etiketu používaným v príslušnom členskom štáte; c) z predpísaných údajov sa vytlačia alebo napečiatkujú aspoň tie údaje, ktoré sú požadované podľa prílohy IV, časti A, písm. a), bodov 3.3a) a 6 smernice 66/402/EHS, ihneď po odobratí vzoriek podľa článku 7 ods. 2 vyššie uvedenej smernice, pričom sa tlač alebo pečiatkovanie vykoná úradne, alebo pod úradným dohľadom; d) okrem predpísaných údajov obsahuje každý obal úradne pridelené individuálne sériové číslo, ktoré by mala nezmazateľným spôsobom vytlačiť alebo napečiatkovať, alebo naň nadierovať tlačiareň obalov; táto firma informuje overovací orgán o množstve vydaných obalov vrátane ich sériových čísel; e) overovací orgán uchováva záznamy o množstvách osiva takto označeného vrátane čísel a obsahov obalov každej série, ako aj sériových čísel uvedených v písmene d); f) záznamy výrobcu podliehajú dohľadu overovacieho orgánu. Článok 2 Členské štáty oznámia Komisii podmienky, za ktorých využívajú oprávnenie poskytnuté v odseku 1. Komisia o nich informuje iné členské štáty. Článok 3 Toto rozhodnutie je adresované členským štátom. V Bruseli 17. júla 1980 Za Komisiu Finn Gundelach podpredseda [1] Ú. v. ES 125, 11.7.1966, s. 2309/66. [2] Ú. v. ES L 205, 13.8.1979, s. 1. --------------------------------------------------
Rozhodnutie Komisie z 8. júla 1980 zakotvujúce dodatočné ustanovenia týkajúce sa štatistických zisťovaní o plochách vinohradov



Úradný vestník L 213 , 16/08/1980 S. 0026 - 0027

Fínske špeciálne vydanie: Kapitola 3 Zväzok 12 S. 0086

Grécke špeciálne vydanie: Kapitola 03 Zväzok 30 S. 0085

Švédske špeciálne vydanie: Kapitola 3 Zväzok 12 S. 0086

Španielske špeciálne vydanie: Kapitola 03 Zväzok 18 S. 0301

Portugalské špeciálne vydanie Kapitola 03 Zväzok 18 S. 0301

CS.ES Kapitola 3 Zväzok 04 S. 209 - 210

ET.ES Kapitola 3 Zväzok 04 S. 209 - 210

HU.ES Kapitola 3 Zväzok 04 S. 209 - 210

LT.ES Kapitola 3 Zväzok 04 S. 209 - 210

LV.ES Kapitola 3 Zväzok 04 S. 209 - 210

MT.ES Kapitola 3 Zväzok 04 S. 209 - 210

PL.ES Kapitola 3 Zväzok 04 S. 209 - 210

SK.ES Kapitola 3 Zväzok 04 S. 209 - 210

SL.ES Kapitola 3 Zväzok 04 S. 209 - 210



Rozhodnutie Komisie z 8. júla 1980 zakotvujúce dodatočné ustanovenia týkajúce sa štatistických zisťovaní o plochách vinohradov (80/763/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 357/79 z 5. februára 1979 o štatistických zisťovaniach o plochách vinohradov [1], najmä na článok 6 (2) tohto nariadenia, keďže, v rámci spoločenstva jestvujú obhospodarované plochy s veľmi rozdielnymi výnosmi, vinohrady s muštovými odrodami vinnej révy by mali byť na účely monitorovania rozvoja potenciálu pestovania viniča rozdelené na výnosové triedy podľa priemerného výnosu z hektára; keďže podľa článku 6 (2) nariadenia (EHS) č. 357/79 budú takéto výnosové triedy vytvorené podľa postupu uvedeného v článku 8 daného nariadenia; keďže opatrenia uvedené v tomto rozhodnutí sú v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 Výnosové triedy uvedené v článku 6 (2) nariadenia (EHS) č. 357/79 sú triedy uvedené v prílohe. Článok 2 Toto rozhodnutie je adresované členským štátom. V Bruseli 8. júla 1980 Za Komisiu François-Xavier Ortoli viceprezident [1] Ú. v. ES L 54, 5.3.1979, s. 124. -------------------------------------------------- PRÍLOHA VÝNOSOVÉ TRIEDY (v hl/ha vínneho muštu alebo vína) Výnosové triedy | Kvalitné vína vur | Iné vína | I | < 30 | < 40 | II | 30 – 70 | 40 – 70 | III | 70 – 110 | 70 – 100 | IV | > 110 | 100 – 130 | V | | > 130 | --------------------------------------------------
Úradný vestník L 067 , 12/03/1981 S. 0029 - 0029

Fínske špeciálne vydanie: Kapitola 1 Zväzok 2 S. 0013

Španielske špeciálne vydanie: Kapitola 01 Zväzok 6 S. 0061

Švédske špeciálne vydanie: Kapitola 1 Zväzok 2 S. 0013

Portugalské špeciálne vydanie Kapitola 01 Zväzok 6 S. 0061



Rozhodnutie Rady z 3. marca 1981 o poskytovaní denných príspevkov a náhrad cestovných výdavkov členom Hospodárskeho a sociálneho výboru, náhradníkom a odborníkom (81/121/EHS) RADA EURÓPSKYCH SPOLOČENSTIEV, so zreteľom na Zmluvu o vytvorení spoločnej Rady a spoločnej Komisie Európskych spoločenstiev, a najmä na jej článok 6, keďže by sa mal stanoviť postup na poskytovanie denných príspevkov a náhrad cestovných výdavkov členom Hospodárskeho a sociálneho výboru, náhradníkom a odborníkom v zmysle rokovacieho poriadku Hospodárskeho a sociálneho výboru z 13. júna 1974 [1], zmeneného a doplneného 22. júla 1980 [2], ROZHODLA TAKTO: Článok 1 Členovia Hospodárskeho a sociálneho výboru, náhradníci a odborníci majú nárok na denný príspevok za dni zasadaní a na náhradu cestovných výdavkov v súlade s nižšie uvedenými ustanoveniami. Článok 2 Denný príspevok na deň zasadania je: - 3300 BEF pre členov, - 2475 BEF pre náhradníkov a odborníkov. Článok 3 1. Čas, ktorý sa vezme do úvahy pri náhrade dní cesty, je stanovený paušálne na cestu tam a späť podľa nasledujúcich výpočtov: - tri štvrtiny dňa pri vzdialenosti väčšej než 100 km a najviac 200 km, - jeden deň pri vzdialenosti väčšej než 200 km a najviac 500 km, - jeden a pol dňa pri vzdialenosti väčšej než 500 km a najviac 1000 km, - dva dni pri vzdialenosti väčšej než 1000 km. 2. Náhrady za dni cesty sa však naďalej poskytujú vo výške podľa finančných pravidiel Hospodárskeho a sociálneho výboru účinných 1. marca 1981 až do času, keď spôsob výpočtu opísaný v odseku 1 umožní dosiahnutie rovnakej výšky náhrady. Článok 4 1. Cestovné výdavky sa nahrádzajú v súlade s finančnými pravidlami Hospodárskeho a sociálneho výboru účinnými 1. marca 1981, pričom na náhradníkov sa vzťahujú rovnaké podmienky ako na členov alebo odborníkov. 2. Členom, náhradníkom a odborníkom sa nahradzujú výdavky na letenku v turistickej triede, nárok na náhradu letenky v prvej triede má predseda a podpredseda na služobnej ceste. Článok 5 Toto rozhodnutie nadobúda účinnosť 1. marca 1981. V Bruseli 3. marca 1981 Za Radu predseda G. M. V. Van Aardenne [1] Ú. v. ES L 228, 19.8.1974, s. 1. [2] Ú. v. ES L 366, 31.12.1980, s. 30. --------------------------------------------------
Úradný vestník L 137 , 23/05/1981 S. 0001 - 0001

Španielske špeciálne vydanie: Kapitola 03 Zväzok 21 S. 0214

Portugalské špeciálne vydanie Kapitola 03 Zväzok 21 S. 0214



Rozhodnutie Rady z 28. apríla 1981 o uzatvorení dohôd o dobrovoľnom obmedzení s Rakúskom, Islandom, Poľskom a Rumunskom v sektore ovčieho a kozieho mäsa (81/359/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže Komisia začala rokovania s nečlenskými krajinami, ktoré dodávajú ovčie a kozie mäso alebo živé ovce a kozy, s cieľom dosiahnuť dohody o dobrovoľnom obmedzení ich vývozu do spoločenstva; keďže Komisia dosiahla dohodu s Rakúskom, Islandom, Poľskom a Rumunskom; keďže uvedené dohody umožňujú zosúladenie obchodu so spoločnou organizáciou trhov v dotknutom sektore, ROZHODLA TAKTO: Článok 1 1. Dohody vo forme výmen listov o obchode v sektore ovčieho a kozieho mäsa s uvedenými krajinami sa týmto schvaľujú v mene Európskeho hospodárskeho spoločenstva: - Rakúsko, - Island, - Poľsko, - Rumunsko. 2. Texty dohôd sú pripojené k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody uvedenej v článku 1 tak, aby zaväzovala spoločenstvo. V Luxemburgu 28. apríla 1981 Za Radu predseda J. De Koning --------------------------------------------------
Úradný vestník L 227 , 12/08/1981 S. 0021 - 0021

Fínske špeciálne vydanie: Kapitola 11 Zväzok 10 S. 0019

Španielske špeciálne vydanie: Kapitola 04 Zväzok 1 S. 0167

Švédske špeciálne vydanie: Kapitola 11 Zväzok 10 S. 0019

Portugalské špeciálne vydanie Kapitola 04 Zväzok 1 S. 0167



Rozhodnutie Rady z 13. júla 1981 o uzatvorení Dohovoru o budúcej multilaterálnej spolupráci pri rybolove v severovýchodnom Atlantiku (81/608/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na článok 43, so zreteľom na návrh Komisie, so zreteľom na stanovisko Európskeho parlamentu [1], keďže medzinárodná spolupráca a konzultácie sú nenahraditeľné pre ochranu a optimálne využívanie rybolovných zdrojov severovýchodného Atlantiku vo vodách, ktoré sú mimo zónu spadajúcu pod súdnu právomoc pobrežných štátov; keďže na tento účel a s cieľom nahradiť Dohovor o rybolove v severovýchodnom Atlantiku z 24. januára 1959 bol prerokovaný nový multilaterálny dohovor o rybolove v severovýchodnom Atlantiku; keďže spoločenstvo sa zúčastnilo týchto rokovaní; keďže po týchto rokovaniach vláda Spojeného kráľovstva v úlohe depozitára predložila nový dohovor na podpis v čase od 18. novembra 1980 do 28. februára 1981; keďže rybári spoločenstva pracujú v častiach zóny dohovoru, ktorá je mimo zónu spadajúcu pod súdnu právomoc pobrežných štátov, a že preto je v záujme spoločenstva pripojiť sa k medzinárodnej spolupráci pri ochrane a využívaní uvedených zdrojov prostredníctvom toho, že pristúpia k novému dohovoru, ROZHODLA TAKTO: Článok 1 Týmto sa v mene spoločenstva schvaľuje Dohovor o multilaterálnej spolupráci pri rybolove v severovýchodnom Atlantiku. Text dohovoru je pripojený k tomuto rozhodnutiu. Článok 2 Predseda Rady uloží schvaľovaciu listinu u vlády Spojeného kráľovstva Veľkej Británie a Severného Írska v súlade s článkom 20 dohovoru [2]. V Bruseli 13. júla 1981 Za Radu predseda Lord Carrington [1] Ú. v. ES C 90, 21.4.1981, s. 113. [2] Generálny sekretariát Rady uverejní dátum nadobudnutia účinnosti dohovoru v Úradnom vestníku Európskych spoločenstiev. --------------------------------------------------
Úradný vestník L 237 , 22/08/1981 S. 0033 - 0033

Španielske špeciálne vydanie: Kapitola 03 Zväzok 23 S. 0052

Portugalské špeciálne vydanie Kapitola 03 Zväzok 23 S. 0052



Rozhodnutie Komisie z 28. júla 1981, ktorým sa menia a dopĺňajú rozhodnutia 80/790/EHS, 80/799/EHS, 80/800/EHS, 80/801/EHS, 80/804/EHS a 80/805/EHS o veterinárnych podmienkach a veterinárnom osvedčení na dovoz čerstvého mäsa z Fínska, Švédska, Nórska, Austrálie, Kanady a Nového Zélandu v uvedenom poradí (81/662/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o veterinárnych a hygienických otázkach dovozu hovädzieho dobytka, ošípaných a čerstvého mäsa z tretích krajín [1], naposledy zmenenú a doplnenú smernicou 77/98/EHS [2], najmä na jej článok 16, keďže rozhodnutia Komisie 80/790/EHS, 80/799/EHS, 80/800/EHS, 80/801/EHS, 80/804/EHS a 80/805/EHS z 25. júla 1980 o veterinárnych podmienkach a veterinárnom osvedčení na dovoz čerstvého mäsa z Fínska [3], Švédska [4], Nórska [5], Austrálie [6], Kanady [7] a Nového Zélandu [8] v uvedenom poradí, stanovili vzory veterinárnych osvedčení, ktoré sprevádzajú zásielky čerstvého mäsa; keďže je nevyhnutné upraviť znenie zdravotného osvedčenia o brucelóze ošípaných, oviec a kôz, aby bolo v súlade s ustanoveniami spoločenstva, ktoré už boli prijaté vo vzťahu k iným nečlenským krajinám; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Prílohy k rozhodnutiam 80/790/EHS, 80/799/EHS, 80/800/EHS, 80/801/EHS, 80/804/EHS a 80/805/EHS sa týmto menia a dopĺňajú nahradením druhej a tretej zarážky odseku IV (Zdravotné osvedčenie) za: "— v prípade čerstvého mäsa z ošípaných, zvieratá, ktoré nepochádzajú z fariem, ktoré zo zdravotných dôvodov podliehajú zákazu v dôsledku výskytu brucelózy ošípaných v priebehu posledných šiestich týždňov; — v prípade čerstvého mäsa z oviec a kôz, zvieratá, ktoré nepochádzajú z fariem, ktoré zo zdravotných dôvodov podliehajú zákazu v dôsledku výskytu brucelózy oviec a kôz v priebehu posledných šiestich týždňov." Článok 2 Toto rozhodnutie sa bude uplatňovať najneskôr od 1. januára 1982. Článok 3 Toto rozhodnutie je adresované členským štátom. V Bruseli 28. júla 1981 Za Komisiu Gaston Thorn predseda [1] Ú. v. ES L 302, 31.12.1972, s. 28. [2] Ú. v. ES L 26, 31.1.1977, s. 81. [3] Ú. v. ES L 233, 4.9.1980, s. 47. [4] Ú. v. ES L 234, 5.9.1980, s. 35. [5] Ú. v. ES L 234, 5.9.1980, s. 38. [6] Ú. v. ES L 234, 5.9.1980, s. 41. [7] Ú. v. ES L 236, 9.9.1980, s. 25. [8] Ú. v. ES L 236, 9.9.1980, s. 28. --------------------------------------------------
Úradný vestník L 319 , 07/11/1981 S. 0017 - 0017

Španielske špeciálne vydanie: Kapitola 15 Zväzok 3 S. 0076

Portugalské špeciálne vydanie Kapitola 15 Zväzok 3 S. 0076

Fínske špeciálne vydanie: Kapitola 15 Zväzok 3 S. 0161

Švédske špeciálne vydanie: Kapitola 15 Zväzok 3 S. 0161



Rozhodnutie rady z 19. októbra 1981, ktorým sa po pristúpení Grécka prispôsobuje rozhodnutie 77/795/EHS, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve (81/856/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 235, so zreteľom na návrh Komisie, so zreteľom na stanovisko Zhromaždenia [1], keďže, aby sa zohľadnilo pristúpenie Grécka k Európskym spoločenstvám, mala by sa prispôsobiť príloha I k rozhodnutiu Rady 77/795/EHS z 12. decembra 1977, ktorým sa ustanovuje spoločný postup pre výmenu informácií o kvalite sladkých povrchových vôd v spoločenstve [2], PRIJALA TOTO ROZHODNUTIE: Článok 1 Tabuľka tu priložená sa týmto vkladá medzi tabuľky týkajúce sa Dánska a Francúzska do prílohy I k rozhodnutiu 77/795/EHS. Článok 2 Táto smernica je adresovaná členským štátom. V Luxemburgu 19. októbra 1981 Za Radu Predseda P. Walker [1] Ú. v. ES C 144, 15.6.1981, s. 37. [2] Ú. v. ES L 334, 24.12.1977, s. 29. -------------------------------------------------- PRÍLOHA GRÉCKO Stanica na odber vzoriek alebo na meranie | Zoznam riek | | | Drama | Most Papades (01) (30 km od miesta, kde rieka vstupuje do Grécka) | Nestos | Serres | Most Sidirokasto (02) (18 km od miesta, kde rieka vstupuje do Grécka) | Strymon | Solún | Kilometrový ukazovateľ 61500 na železničnej trati Solún – Idomeni (03) (10 km od miesta, kde rieka vstupuje do Grécka) | Axios | Kozani | Moni Ilarion (04) proti prúdu nádrže Polyphyte (150 km proti prúdu od ústia) | Aliakmon | Larissa | Vodojem obce Larissa (05) (50 km proti prúdu od ústia) | Pinios | Agrinion | Kastraki (06)po prúde od nádrže (50 km proti prúdu od ústia) | Akheloos | --------------------------------------------------
Úradný vestník L 100 , 11/04/1981 S. 0021 - 0021

Fínske špeciálne vydanie: Kapitola 1 Zväzok 2 S. 0016

Španielske špeciálne vydanie: Kapitola 01 Zväzok 3 S. 0077

Švédske špeciálne vydanie: Kapitola 1 Zväzok 2 S. 0016

Portugalské špeciálne vydanie Kapitola 01 Zväzok 3 S. 0077



Rozhodnutie Rady z 30. marca 1981 o zvýšení počtu generálnych advokátov na Súdnom dvore (81/209/Euratom, ESUO, EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva uhlia a ocele a najmä na jej článok 32a, so zreteľom na Zmluvu o založení Európskeho hospodárskeho spoločenstva a najmä na jej článok 166, so zreteľom na Zmluvu o založení Európskeho spoločenstva pre atómovú energiu a najmä na jej článok 138, so zreteľom na žiadosť Súdneho dvora obsiahnutú v jeho memorande z 21. júla 1978, aby sa zvýšil počet generálnych advokátov, keďže pracovné zaťaženie Súdneho dvora odôvodňuje zvýšenie počtu generálnych advokátov na päť; keďže preto treba upraviť článok 32a prvý odsek Zmluvy o založení Európskeho spoločenstva uhlia a ocele, článok 166 prvý odsek Zmluvy o založení Európskeho hospodárskeho spoločenstva a článok 138 prvý odsek Zmluvy o založení Európskeho spoločenstva pre atómovú energiu, aby sa zvýšil počet generálnych advokátov; keďže by sa mal zmeniť a doplniť článok 32b tretí odsek Zmluvy o založení Európskeho spoločenstva uhlia a ocele, článok 167 tretí odsek Zmluvy o založení Európskeho hospodárskeho spoločenstva a článok 139 tretí odsek Zmluvy o založení Európskeho spoločenstva pre atómovú energiu, aby sa obmena týkala striedavo dvoch a troch generálnych advokátov; keďže na zabezpečenie funkčnosti uvažovaného systému obmeny treba posunúť deň, ku ktorému uplynie funkčné obdobie generálneho advokáta, ktorý bude prvýkrát menovaný na miesto vytvorené týmto rozhodnutím, na 6. októbra 1985, ROZHODLA TAKTO: Článok 1 "Súdnemu dvoru pomáha päť generálnych advokátov." Článok 2 "Každé tri roky dochádza k čiastočnej obmene generálnych advokátov. Obmena sa striedavo týka dvoch a troch generálnych advokátov." Článok 3 Funkčné obdobie generálneho advokáta, ktorý je prvýkrát menovaný na miesto vytvorené týmto rozhodnutím, skončí 6. októbra 1985. V Bruseli 30. marca 1981 Za Radu predseda G. Braks --------------------------------------------------